title: Komisijas Īstenošanas regula (ES) 2017/777 (2017. gada 4. maijs), ar kuru sāk pārskatīt Padomes Īstenošanas regulu (ES) Nr. 501/2013 (ar ko galīgo antidempinga maksājumu, kas noteikts Ķīnas Tautas Republikas izcelsmes velosipēdu importam, attiecina uz tādu velosipēdu importu, kas nosūtīti no Indonēzijas, Malaizijas, Šrilankas un Tunisijas, neatkarīgi no tā, vai šiem velosipēdiem ir deklarēta Indonēzijas, Malaizijas, Šrilankas vai Tunisijas izcelsme), lai izvērtētu iespēju piešķirt atbrīvojumu no minētajiem pasākumiem vienam Tunisijas ražotājam eksportētājam, ar kuru atceļ antidempinga maksājumu šā ražotāja eksportētāja veiktajam importam un paredz reģistrēt šā ražotāja eksportētāja veikto importu

text:
               5.5.2017

               LV

               Eiropas Savienības Oficiālais Vēstnesis

               L 116/20

         KOMISIJAS ĪSTENOŠANAS REGULA (ES) 2017/777
   (2017. gada 4. maijs),
   ar kuru sāk pārskatīt Padomes Īstenošanas regulu (ES) Nr. 501/2013 (ar ko galīgo antidempinga maksājumu, kas noteikts Ķīnas Tautas Republikas izcelsmes velosipēdu importam, attiecina uz tādu velosipēdu importu, kas nosūtīti no Indonēzijas, Malaizijas, Šrilankas un Tunisijas, neatkarīgi no tā, vai šiem velosipēdiem ir deklarēta Indonēzijas, Malaizijas, Šrilankas vai Tunisijas izcelsme), lai izvērtētu iespēju piešķirt atbrīvojumu no minētajiem pasākumiem vienam Tunisijas ražotājam eksportētājam, ar kuru atceļ antidempinga maksājumu šā ražotāja eksportētāja veiktajam importam un paredz reģistrēt šā ražotāja eksportētāja veikto importu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“pamatregula”), jo īpaši tās 11. panta 4. punktu, 13. panta 4. punktu un 14. panta 5. punktu,
   pēc dalībvalstu informēšanas,
   tā kā:
   1.   PIEPRASĪJUMS

               (1)

               Eiropas Komisija (“Komisija”) ir saņēmusi pieprasījumu, ievērojot antidempinga pamatregulas 11. panta 4. punktu un 13. panta 4. punktu, piešķirt atbrīvojumu no antidempinga pasākumiem, kas piemērojami Ķīnas Tautas Republikas izcelsmes velosipēdu importam un paplašināti, attiecinot tos uz velosipēdu importu, kas nosūtīts no Indonēzijas, Malaizijas, Šrilankas un Tunisijas, neatkarīgi no tā, vai tam deklarēta Indonēzijas, Malaizijas, Šrilankas un Tunisijas izcelsme.

               (2)

               Pieprasījumu 2016. gada 13. septembrī iesniedza Look Design System SA (“pieprasījuma iesniedzējs”), velosipēdu ražotājs eksportētājs Tunisijā (“attiecīgā valsts”).

         2.   PĀRSKATĀMAIS RAŽOJUMS

               (3)

               Pārākstāmais ražojums ir divriteņi un citi velosipēdi (ieskaitot kravas trīsriteņus, bet izņemot vienriteņus), bez motora, nosūtīti no Indonēzijas, Malaizijas, Šrilankas un Tunisijas, neatkarīgi no tā, vai tiem deklarēta Indonēzijas, Malaizijas, Šrilankas un Tunisijas izcelsme, patlaban klasificēti ar KN kodiem ex 8712 00 30 un ex 8712 00 70 (Taric kods 8712003010 un 8712007091).

         3.   SPĒKĀ ESOŠIE PASĀKUMI

               (4)

               Padome 2013. gada 29. maijā ar Regulu (ES) Nr. 502/2013 (2) grozīja Padomes Īstenošanas regulu (ES) Nr. 990/2011 (3), ar ko pēc termiņa beigu pārskata atbilstīgi Padomes Regulas (EK) Nr. 1225/2009 (4) 11. panta 3. punktam piemēro galīgo antidempinga maksājumu Ķīnas Tautas Republikas izcelsmes velosipēdu importam.

               (5)

               Tajā pašā dienā Padome ar Īstenošanas regulu (ES) Nr. 501/2013 (5) pasākumus attiecināja uz tādu Ķīnas Tautas Republikas izcelsmes velosipēdu importu, kas nosūtīti no Indonēzijas, Malaizijas, Šrilankas un Tunisijas, neatkarīgi no tā, vai šiem velosipēdiem ir deklarēta Indonēzijas, Malaizijas, Šrilankas vai Tunisijas izcelsme.

               (6)

               2015. gada 18. maijā Komisija ar Īstenošanas regulu (ES) 2015/776 (6) pasākumus attiecināja uz tādu Ķīnas Tautas Republikas izcelsmes velosipēdu importu, kas nosūtīti no Kambodžas, Pakistānas un Filipīnām, neatkarīgi no tā, vai šiem velosipēdiem ir deklarēta Kambodžas, Pakistānas un Filipīnu izcelsme.

         4.   PĀRSKATĪŠANAS PAMATOJUMS

               (7)

               Pieprasījuma iesniedzējs apgalvo, ka nav saistīts ar tādiem eksportētājiem vai ražotājiem attiecīgajā valstī, kuriem attiecībā uz pārskatāmo ražojumu noteikti antidempinga pasākumi.

               (8)

               Bez tam pieprasījuma iesniedzējs apgalvo, ka nav eksportējis pārskatāmo ražojumu uz Savienību izmeklēšanas periodā, kas tika izmantots izmeklēšanā, kuras rezultātā noteikti paplašinātie pasākumi, proti, no 2011. gada 1. septembra līdz 2012. gada 31. augustam.

               (9)

               Turklāt pieprasījuma iesniedzējs apgalvo, ka nav apgājis spēkā esošos pasākumus.

               (10)

               Visbeidzot, pieprasījuma iesniedzējs sniedza pierādījumus, ka 2016. gada augustā ir eksportējis pārskatāmo ražojumu uz Savienību.

         5.   PROCEDŪRA

   5.1.   Procedūras sākšana

               (11)

               Komisija pārbaudīja pieejamos pierādījumus un secināja, ka ir pietiekami pierādījumi, lai, ievērojot antidempinga pamatregulas 11. panta 4. punktu un 13. panta 4. punktu, sāktu izmeklēšanu ar mērķi noteikt iespēju pieprasījuma iesniedzējam piešķirt atbrīvojumu no paplašinātajiem pasākumiem.
               Zināmie ieinteresētie Savienības ražošanas nozares pārstāvji tika informēti par pārskatīšanas pieprasījumu, un tiem tika dota iespēja sniegt piezīmes, taču piezīmes netika saņemtas.

         5.2.   Spēkā esošo antidempinga pasākumu atcelšana un importa reģistrēšana

               (12)

               Ievērojot antidempinga pamatregulas 11. panta 4. punktu, spēkā esošais antidempinga maksājums būtu jāatceļ attiecībā uz pieprasījuma iesniedzēja ražotā un eksportam uz Savienību pārdotā pārskatāmā ražojuma importu.

               (13)

               Vienlaikus saskaņā ar antidempinga pamatregulas 14. panta 5. punktu šāds imports būtu jāreģistrē, lai nodrošinātu, ka tad, ja pārskatīšanā tiktu konstatēts, ka pieprasījuma iesniedzējs apiet pasākumus, antidempinga maksājumus varētu iekasēt no šā importa reģistrācijas dienas. Pieprasījuma iesniedzēja iespējamo nākotnes saistību apjomu šajā izmeklēšanas posmā nevar noteikt.

         5.3.   Pārskatīšanas izmeklēšanas periods

               (14)

               Izmeklēšana attieksies uz laikposmu no 2016. gada 1. aprīļa līdz 2017. gada 31. martam (“pārskatīšanas izmeklēšanas periods”).

         5.4.   Izmeklēšana attiecībā uz pieprasījuma iesniedzēju

               (15)

               Lai iegūtu informāciju, ko Komisija uzskata par nepieciešamu izmeklēšanai, tā pieprasījuma iesniedzējam nosūtīs anketu. Ievērojot antidempinga pamatregulas 6. panta 2. punktu, pieprasījuma iesniedzējam aizpildītā anketa jāiesniedz 37 dienu laikā no šīs regulas spēkā stāšanās dienas, ja vien nav norādīts citādi.

         5.5.   Cita rakstiski sniedzama informācija

               (16)

               Visas ieinteresētās personas ir aicinātas, ievērojot šīs regulas noteikumus, darīt zināmu savu viedokli, iesniegt informāciju un sniegt pierādījumus, kas to pamato. Ja vien nav norādīts citādi, minētajai informācijai un pierādījumiem, kas to pamato, jānonāk Komisijā 37 dienu laikā no šīs regulas spēkā stāšanās dienas.

         5.6.   Uzklausīšanas iespēja, ko nodrošina Komisijas izmeklēšanas dienesti

               (17)

               Visas ieinteresētās personas var pieprasīt, lai tās uzklausītu Komisijas izmeklēšanas dienesti. Uzklausīšanas pieprasījums jāiesniedz rakstiski un tajā jānorāda pieprasījuma iemesli. Pieprasījums uzklausīt par jautājumiem, kas skar izmeklēšanas sākumposmu, jāiesniedz 15 dienu laikā no šīs regulas spēkā stāšanās dienas. Vēlāk uzklausīšanas pieprasījums jāiesniedz konkrētā termiņā, ko Komisija norādījusi, sazinoties ar attiecīgajām personām.

         5.7.   Norādes rakstisku dokumentu iesniegšanai, atbilžu uz anketas jautājumiem un sarakstes nosūtīšanai

               (18)

               Uz informāciju, kas tirdzniecības aizsardzības izmeklēšanu vajadzībām iesniegta Komisijai, neattiecas autortiesības. Ieinteresētajām personām, pirms tās iesniedz Komisijai informāciju un/vai datus, uz kuriem attiecas trešās personas autortiesības, no autortiesību īpašnieka ir jāprasa īpaša atļauja, kas ļauj a) Komisijai šīs tirdzniecības aizsardzības procedūras vajadzībām izmantot informāciju un datus un b) sniegt informāciju un/vai datus šīs izmeklēšanas ieinteresētajām personām tādā veidā, kas tām ļauj izmantot tiesības uz aizstāvību.

               (19)

               Visi rakstiski iesniegtie dokumenti, tostarp šajā regulā prasītā informācija, kā arī ieinteresēto personu atbildes uz anketas jautājumiem un sarakste, kurai lūgts saglabāt konfidencialitāti, ir ar norādi Limited
                   (7).

               (20)

               Ieinteresētajām personām, kuras sniedz informāciju ar norādi Limited, saskaņā ar antidempinga pamatregulas 19. panta 2. punktu jāsagatavo tās nekonfidenciāls kopsavilkums ar norādi For inspection by interested parties. Šiem kopsavilkumiem jābūt tik detalizētiem, lai no tiem varētu pienācīgi saprast konfidenciāli iesniegtās informācijas būtību. Ja ieinteresētā persona, kas iesniedz konfidenciālu informāciju, nesagatavo tās nekonfidenciālu kopsavilkumu un neiesniedz to noteiktajā formā un kvalitātē, šādu informāciju var neņemt vērā.

               (21)

               Ieinteresētās personas tiek aicinātas visu informāciju un pieteikumus, tostarp skenētās pilnvaras un izziņas, iesniegt pa e-pastu, savukārt liela apjoma atbildes CD-ROM vai DVD būtu jāiesniedz personīgi vai jānosūta pa pastu ar ierakstītu vēstuli. Ja ieinteresētās personas atbild pa e-pastu, tās piekrīt noteikumiem, kas piemērojami dokumentu elektroniskai iesniegšanai saskaņā ar noteikumiem dokumentā “SARAKSTE AR EIROPAS KOMISIJU TIRDZNIECĪBAS AIZSARDZĪBAS LIETĀS”, kas publicēts Tirdzniecības ģenerāldirektorāta tīmekļa vietnē: http://trade.ec.europa.eu/doclib/docs/2011/june/tradoc_148003.pdf. Ieinteresētajām personām ir jānorāda savs nosaukums/vārds, uzvārds, adrese, tālruņa numurs un derīga e-pasta adrese un ir jānodrošina, ka norādītā e-pasta adrese ir funkcionējoša, oficiāla darba e-pasta adrese un ka e-pasts ik dienu tiek pārbaudīts. Kad būs iesniegta kontaktinformācija, Komisija sazināsies ar ieinteresētajām personām tikai pa e-pastu, ja vien tās nebūs nepārprotami paudušas prasību visus dokumentus no Komisijas saņemt ar citiem saziņas līdzekļiem vai ja nosūtāmā dokumenta veida dēļ tas jāsūta ar ierakstītu vēstuli. Iepriekšminētajās instrukcijās par saziņu ar ieinteresētajām personām ieinteresētās personas var iepazīties ar papildu noteikumiem un informāciju par saraksti ar Komisiju, tostarp principiem, kas piemērojami pa e-pastu sūtāmai informācijai.
               Komisijas adrese sarakstei

                           European Commission

                           Directorate-General for Trade

                           Directorate H

                           Office: CHAR 04/039

                           1049 Bruxelles/Brussel

                           BELGIQUE/BELGIË

                           E-pasts: TRADE-R662-BICYCLES-CIR@ec.europa.eu

         6.   NESADARBOŠANĀS

               (22)

               Ja ieinteresētā persona liedz piekļuvi nepieciešamajai informācijai vai nesniedz to noteiktajā termiņā, vai ievērojami kavē izmeklēšanu, tad saskaņā ar antidempinga pamatregulas 18. pantu apstiprinošus vai noraidošus konstatējumus var sagatavot, pamatojoties uz pieejamajiem faktiem.

               (23)

               Ja tiek konstatēts, ka ieinteresētā persona ir sniegusi nepatiesu vai maldinošu informāciju, šo informāciju var neņemt vērā un izmantot pieejamos faktus.

               (24)

               Ja ieinteresētā persona nesadarbojas vai sadarbojas tikai daļēji un tāpēc konstatējumi saskaņā ar antidempinga pamatregulas 18. pantu ir pamatoti ar pieejamajiem faktiem, rezultāts šai personai var būt mazāk labvēlīgs nekā tad, ja tā būtu sadarbojusies.

               (25)

               Ja atbilde netiek sniegta elektroniskā veidā, to neuzskata par nesadarbošanos, ja ieinteresētā persona pierāda, ka atbildes sniegšana prasītajā veidā sagādātu nesamērīgu papildu apgrūtinājumu vai nesamērīgus papildu izdevumus. Ieinteresētajai personai būtu nekavējoties jāsazinās ar Komisiju.

         7.   UZKLAUSĪŠANAS AMATPERSONA

               (26)

               Ieinteresētās personas var lūgt tirdzniecības procedūru uzklausīšanas amatpersonas iesaistīšanos. Uzklausīšanas amatpersona darbojas kā vidutājs starp ieinteresētajām personām un Komisijas izmeklēšanas dienestiem. Uzklausīšanas amatpersona izskata pieprasījumus par piekļuvi lietai, strīdus par dokumentu konfidencialitāti, pieprasījumus pagarināt termiņu un trešo personu uzklausīšanas pieprasījumus. Uzklausīšanas amatpersona var rīkot uzklausīšanu atsevišķai ieinteresētajai personai un darboties kā vidutājs, lai pilnībā tiktu īstenotas ieinteresētās personas tiesības uz aizstāvību. Lai tiktu pārstāvēti dažādi viedokļi un piedāvāti atspēkojoši argumenti, uzklausīšanas amatpersona nodrošinās arī iespēju piedalīties uzklausīšanā, kurā iesaistītas attiecīgās personas.

               (27)

               Uzklausīšanas pieprasījums jāiesniedz rakstiski un tajā jānorāda pieprasījuma iemesli. Pieprasījums uzklausīt par jautājumiem, kas skar izmeklēšanas sākumposmu, jāiesniedz 15 dienu laikā no šīs regulas spēkā stāšanās dienas. Vēlāk uzklausīšanas pieprasījums jāiesniedz konkrētā termiņā, ko Komisija norādījusi, sazinoties ar ieinteresētajām personām.

               (28)

               Papildu informācija un kontaktinformācija pieejama uzklausīšanas amatpersonas tīmekļa lapās Tirdzniecības ģenerāldirektorāta tīmekļa vietnē: http://ec.europa.eu/trade/trade-policy-and-you/contacts/hearing-officer/.

         8.   IZMEKLĒŠANAS GRAFIKS

               (29)

               Izmeklēšana saskaņā ar antidempinga pamatregulas 11. panta 5. punktu tiks pabeigta deviņu mēnešu laikā no šīs regulas spēkā stāšanās dienas.

         9.   PERSONAS DATU APSTRĀDE

               (30)

               Šajā izmeklēšanā iegūtos personas datus apstrādās saskaņā ar Eiropas Parlamenta un Padomes Regulu (EK) Nr. 45/2001 (8).

         IR PIEŅĒMUSI ŠO REGULU.
   1. pants
   Ievērojot Regulas (ES) 2016/1036 11. panta 4. punktu un 13. panta 4. punktu, ar šo sāk pārskatīt Īstenošanas regulu (ES) Nr. 501/2013, lai noteiktu, vai uz importētiem divriteņiem un citiem velosipēdiem (ieskaitot kravas trīsriteņus, bet izņemot vienriteņus), bez motora, nosūtītiem no Indonēzijas, Malaizijas, Šrilankas un Tunisijas, neatkarīgi no tā, vai tiem deklarēta Indonēzijas, Malaizijas, Šrilankas un Tunisijas izcelsme, patlaban klasificētiem ar KN kodiem ex 8712 00 30 un ex 8712 00 70 (Taric kodi 8712003010 un 8712007091), uzņēmuma Look Design System SA (Taric papildu kods C206) ražotiem, būtu jāattiecina antidempinga pasākumi, kas noteikti ar Īstenošanas regulu (ES) Nr. 501/2013.
   2. pants
   Ar šo attiecībā uz šīs regulas 1. pantā precizēto importu atceļ antidempinga maksājumu, kas noteikts ar Īstenošanas regulu (ES) Nr. 501/2013.
   3. pants
   Ievērojot Regulas (ES) 2016/1036 14. panta 5. punktu, muitas dienesti veic vajadzīgos pasākumus, lai reģistrētu šīs regulas 1. pantā precizēto importu Savienībā.
   Reģistrēšanu beidz, kad pagājuši deviņi mēneši no šīs regulas spēkā stāšanās dienas.
   4. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 4. maijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 30.6.2016., 21. lpp.

      (2)  Padomes 2013. gada 29. maija Regula (ES) Nr. 502/2013, ar kuru groza Īstenošanas regulu (ES) Nr. 990/2011, ar ko pēc termiņa beigu pārskata atbilstīgi Regulas (EK) Nr. 1225/2009 11. panta 3. punktam piemēro galīgo antidempinga maksājumu Ķīnas Tautas Republikas izcelsmes velosipēdu importam (OV L 153, 5.6.2013., 17. lpp.).

      (3)  Padomes 2011. gada 3. oktobra Īstenošanas regula (ES) Nr. 990/2011, ar ko pēc termiņa beigu pārskata atbilstīgi Regulas (EK) Nr. 1225/2009 11. panta 2. punktam piemēro galīgo antidempinga maksājumu Ķīnas Tautas Republikas izcelsmes velosipēdu importam (OV L 261, 6.10.2011., 2. lpp.).

      (4)  Padomes 2009. gada 30. novembra Regula (EK) Nr. 1225/2009, par aizsardzību pret importu par dempinga cenām no valstīm, kas nav Eiropas Kopienas dalībvalstis (OV L 343, 22.12.2009., 51. lpp.).

      (5)  Padomes 2013. gada 29. maija Īstenošanas regula (ES) Nr. 501/2013, ar ko galīgo antidempinga maksājumu, kas ar Īstenošanas regulu (ES) Nr. 990/2011 noteikts Ķīnas Tautas Republikas izcelsmes velosipēdu importam, attiecina uz tādu velosipēdu importu, kas nosūtīti no Indonēzijas, Malaizijas, Šrilankas un Tunisijas, neatkarīgi no tā, vai šiem velosipēdiem ir deklarēta Indonēzijas, Malaizijas, Šrilankas vai Tunisijas izcelsme (OV L 153, 5.6.2013., 1. lpp.).

      (6)  Komisijas 2015. gada 18. maija Īstenošanas regula (ES) 2015/776, ar ko galīgo antidempinga maksājumu, kas ar Padomes Īstenošanas regulu (ES) Nr. 502/2013 noteikts Ķīnas Tautas Republikas izcelsmes velosipēdu importam, attiecina uz tādu velosipēdu importu, kas nosūtīti no Kambodžas, Pakistānas un Filipīnām, neatkarīgi no tā, vai šiem velosipēdiem ir deklarēta Kambodžas, Pakistānas un Filipīnu izcelsme (OV L 122, 19.5.2015., 4. lpp.).

      (7)  Dokumentu ar norādi Limited uzskata par konfidenciālu saskaņā ar 19. pantu Regulā (ES) 2016/1036 un 6. pantu PTO Nolīgumā par 1994. gada GATT VI panta īstenošanu (“Antidempinga nolīgums”). Tas ir aizsargāts arī atbilstoši 4. pantam Eiropas Parlamenta un Padomes 2001. gada 30. maija Regulā (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 31.5.2001., 43. lpp.).

      (8)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).


title: Komisijas Īstenošanas regula (ES) 2016/1806 (2016. gada 29. septembris), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Dehesa de Extremadura (ACVN))

text:
               13.10.2016

               LV

               Eiropas Savienības Oficiālais Vēstnesis

               L 276/3

         KOMISIJAS ĪSTENOŠANAS REGULA (ES) 2016/1806
   (2016. gada 29. septembris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Dehesa de Extremadura (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Spānijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu Dehesa de Extremadura, kas reģistrēts saskaņā ar Komisijas Regulu (EK) Nr. 1107/96 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Dehesa de Extremadura (ACVN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 29. septembrī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 1996. gada 12. jūnija Regula (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 148, 21.6.1996., 1. lpp.).

      (3)  OV C 207, 10.6.2016., 17. lpp.


title: Komisijas Īstenošanas regula (ES) 2017/1350 (2017. gada 19. jūlijs), ar ko nosaka piešķīruma koeficientu, kas piemērojams daudzumiem, kuri norādīti importa licenču pieteikumos, kas no 2017. gada 1. līdz 7. jūlijam ir iesniegti saskaņā ar tarifa kvotām, kuras attiecībā uz ķiplokiem atvērtas ar Regulu (EK) Nr. 341/2007

text:
                  20.7.2017

                  LV

                  Eiropas Savienības Oficiālais Vēstnesis

                  L 188/9

            KOMISIJAS ĪSTENOŠANAS REGULA (ES) 2017/1350
      (2017. gada 19. jūlijs),
      ar ko nosaka piešķīruma koeficientu, kas piemērojams daudzumiem, kuri norādīti importa licenču pieteikumos, kas no 2017. gada 1. līdz 7. jūlijam ir iesniegti saskaņā ar tarifa kvotām, kuras attiecībā uz ķiplokiem atvērtas ar Regulu (EK) Nr. 341/2007
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 1. un 3. punktu,
      tā kā:

                  (1)

                  Ar Komisijas Regulu (EK) Nr. 341/2007 (2) ir atvērtas ikgadējas tarifa kvotas ķiploku importam.

                  (2)

                  Daudzumi, kuri norādīti “A” importa licenču pieteikumos, kas iesniegti 2017. gada jūlija pirmajās septiņās kalendārajās dienās par apakšperiodu no 2017. gada 1. septembra līdz 2017. gada 30. novembrim, ir lielāki par pieejamajiem daudzumiem. Tāpēc būtu jānosaka, par kādu apjomu “A” importa licences var izdot, nosakot piešķīruma koeficientu, kas piemērojams pieprasītajiem daudzumiem un ir aprēķināts saskaņā ar Komisijas Regulas (EK) Nr. 1301/2006 (3) 7. panta 2. punktu.

                  (3)

                  Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

            IR PIEŅĒMUSI ŠO REGULU.
      1. pants
      Daudzumiem, kas norādīti “A” importa licenču pieteikumos, kuri saskaņā ar Regulu (EK) Nr. 341/2007 iesniegti par apakšperiodu no 2017. gada 1. septembra līdz 2017. gada 30. novembrim, piemēro šīs regulas pielikumā norādīto piešķīruma koeficientu.
      2. pants
      Šī regula stājas spēkā dienā, kad to publicē Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 19. jūlijā

               Komisijas

               un tās priekšsēdētāja vārdā –

               Lauksaimniecības un lauku attīstības ģenerāldirektorāta

               ģenerāldirektors

            Jerzy PLEWA

         (1)  OV L 347, 20.12.2013., 671. lpp.

         (2)  Komisijas 2007. gada 29. marta Regula (EK) Nr. 341/2007, ar ko atver tarifu kvotas un nosaka to administrēšanu, un ievieš ievešanas atļauju un izcelsmes sertifikātu sistēmu attiecībā uz ķiplokiem un dažiem citiem lauksaimniecības produktiem, kas ievesti no trešām valstīm (OV L 90, 30.3.2007., 12. lpp.).

         (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

         PIELIKUMS

                     Izcelsme

                     Kārtas numurs

                     Piešķīruma koeficients – pieteikumi, kas iesniegti par apakšperiodu no 1.9.2017. līdz 30.11.2017.
                     (%)

                     Ķīna

                                 —

                                 Tradicionālie importētāji

                     09.4105

                     —

                                 —

                                 Jaunie importētāji

                     09.4100

                     0,500834

                     Citas trešās valstis

                                 —

                                 Tradicionālie importētāji

                     09.4106

                     —

                                 —

                                 Jaunie importētāji

                     09.4102

                     —


title: Komisijas Īstenošanas regula (ES) Nr. 1056/2013 ( 2013. gada 29. oktobris ), ar ko attiecībā uz vielu neomicīnu groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos  Dokuments attiecas uz EEZ

text:
               30.10.2013

               LV

               Eiropas Savienības Oficiālais Vēstnesis

               L 288/60

         KOMISIJAS ĪSTENOŠANAS REGULA (ES) Nr. 1056/2013
   (2013. gada 29. oktobris),
   ar ko attiecībā uz vielu neomicīnu groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
   tā kā:

               (1)

               Tādu farmakoloģiski aktīvo vielu atlieku maksimāli pieļaujamo saturu (MRL), kuras Savienībā paredzētas izmantošanai veterinārajās zālēs produktīviem dzīvniekiem vai biocīdajos produktos, kurus izmanto lopkopībā, nosaka saskaņā ar Regulu (EK) Nr. 470/2009.

               (2)

               Farmakoloģiski aktīvās vielas un to klasifikācija pēc MRL dzīvnieku izcelsmes pārtikas produktos ir noteiktas Komisijas Regulas (ES) Nr. 37/2010 (2) pielikumā.

               (3)

               Patlaban neomicīns ir iekļauts Regulas (ES) Nr. 37/2010 pielikuma 1. tabulā kā atļauta viela produktīvo dzīvnieku muskuļos, taukos, aknās, nierēs, pienā un olās.

               (4)

               Eiropas Zāļu aģentūrai ir iesniegts pieteikums attiecībā uz izmaiņām pašreizējā ierakstā par neomicīnu.

               (5)

               Veterināro zāļu komitejā tika iesniegti un novērtēti papildu dati par neomicīnu. Ņemot vērā vērtēšanas rezultātus, minētā komiteja iesaka grozīt līdzšinējos neomicīna MRL.

               (6)

               Saskaņā ar Regulas (EK) Nr. 470/2009 5. pantu Eiropas Zāļu aģentūrai ir jāizskata iespēja izmantot kādai farmakoloģiski aktīvai vielai kādā konkrētā pārtikas produktā noteiktos MRL arī citam pārtikas produktam, kas iegūts no tās pašas sugas, vai iespēja kādai farmakoloģiski aktīvai vielai noteiktos MRL vienā vai vairākās sugās izmantot arī citām sugām.

               (7)

               Veterināro zāļu komiteja ieteica attiecībā uz liellopu sugām pieņemt pārskatītu neomicīna MRL nierēs un aknās un neomicīna pārskatīto MRL ekstrapolēt no liellopiem uz visām produktīvajām sugām.

               (8)

               Tādēļ Regula (ES) Nr. 37/2010 būtu attiecīgi jāgroza.

               (9)

               Ir lietderīgi noteikt samērīgu laikposmu, kurā attiecīgās ieinteresētās personas varētu veikt pasākumus, kas varētu būt nepieciešami, lai nodrošinātu jaunā MRL ievērošanu.

               (10)

               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza atbilstīgi šīs regulas pielikumam.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 30. decembra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 29. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 152, 16.6.2009., 11. lpp.

      (2)  OV L 15, 20.1.2010., 1. lpp.

      PIELIKUMS
      Ierakstu par vielu neomicīnu Regulas (ES) Nr. 37/2010 pielikuma 1. tabulā aizstāj ar šādu:

                     Farmakoloģiski aktīvā viela

                     Marķieratliekas

                     Dzīvnieku suga

                     MRL

                     Izmeklējamie audi

                     Citi noteikumi (saskaņā ar Regulas (EK) Nr. 470/2009 14. panta 7. punktu)

                     Terapeitiskā klasifikācija

                     “Neomicīns (tostarp framicetīns)

                     Neomicīns B

                     Visas produktīvās sugas

                     500 μg/kg

                     Muskuļi

                     Attiecībā uz zivīm minētais MRL attiecas uz “muskuļiem un ādu dabīgās proporcijās”.

                        MRL taukos, aknās un nierēs nepiemēro attiecībā uz zivīm.
                     Cūkām un mājputniem MRL taukos attiecas uz “ādu un taukiem dabīgās proporcijās”.

                     Pretinfekcijas līdzekļi / antibiotikas”

                     500 μg/kg

                     Tauki

                     5 500 μg/kg

                     Aknas

                     9 000 μg/kg

                     Nieres

                     1 500 μg/kg

                     Piens

                     500 μg/kg

                     Olas


title: Komisijas Īstenošanas regula (ES) Nr. 146/2012 ( 2012. gada 16. februāris ) par atsevišķu preču klasifikāciju kombinētajā nomenklatūrā

text:
               21.2.2012

               LV

               Eiropas Savienības Oficiālais Vēstnesis

               L 48/5

         KOMISIJAS ĪSTENOŠANAS REGULA (ES) Nr. 146/2012
   (2012. gada 16. februāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāpieņem noteikumi par šās regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.

               (3)

               Šās regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 16. februārī

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Aparāts vienotā korpusā ar aptuveniem izmēriem 42 × 25 × 6 cm, kas sastāv no šādiem komponentiem:

                              —

                              divi mikroprocesori, no kuriem viens ir domāts tikai Blu-Ray lasītājam,

                              —

                              duālais DVB-S/DVB-T ciparu skaņotājs,

                              —

                              iebūvēts 250 GB cietais disks,

                              —

                              Blu-Ray 2D un 3D lasītājs,

                              —

                              SD karšu lasītājs un

                              —

                              viedkaršu lasītājs piekļuvei pakalpojumu sniedzējam ar tā noteikumiem.

                        Aparāts ir aprīkots ar šādām saskarnēm:

                              —

                              divas RF ieejas,

                              —

                              Ethernet (RJ-45),

                              —

                              USB,

                              —

                              HDMI,

                              —

                              SCART,

                              —

                              divas RCA audioizejas un

                              —

                              S/PDIF (optiskā ciparu audioizeja).

                        Uzrādīšanas brīdī aparāts spēj uztvert un dekodēt ciparu televīzijas signālus (gan bezmaksas kanālus, gan pakalpojumu sniedzēja programmas). Tas spēj arī pieslēgties internetam caur Ethernet saskarni.
                  Aparāts spēj uztvert un dekodēt audio/video datnes no:

                              —

                              aparatūras lokālajā tīklā caur t. s. "mājas vārteju" un

                              —

                              ārējiem avotiem caur USB saskarni (kā cietā diska, USB atmiņas, videoieraksta ierīcēm, ciparu fotoaparātiem, ciparu videokamerām) vai SD karšu lasītāju.

                        Aparāts spēj ierakstīt un reproducēt uztvertos ciparu televīzijas signālus, kā arī videodatnes, kas saņemtas no SD karšu lasītāja vai USB saskarnes.
                  Ar iebūvēto Blu-Ray lasītāju aparāts spēj reproducēt datnes no ārējiem nesējiem, kā DVD, Blu-Ray 2D un 3D un CD.

                  8521 90 00

                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 3. piezīmi un KN kodu 8521 un 8521 90 formulējumu.
                  Aparāts ir kompleksa ierīce, kas spēj veikt gan pozīcijas 8521, gan pozīcijas 8528 funkcijas.
                  Ņemot vērā tā īpašības, proti, pozīcijas 8521 video reproducēšanas aparatūras (šajā gadījumā Blu-Ray lasītāja) klātbūtni un iespēju ierakstīt videosignālus un datnes no dažnedažādiem avotiem (ieskaitot videoieraksta ierīces, ciparu fotoaparātus, ciparu videokameras) neatkarīgi no savienojuma ar pakalpojumu sniedzēju, šis aparāts nav televīzijas uztvērējs, kurā ietilpst video ierakstīšanas vai reproducēšanas ierīce, un pēc būtības nav "pierīce ar komunikācijas funkciju".
                  Aparāta galvenā funkcija ir kā video ierakstīšanas un reproducēšanas ierīcei, kurā ietverts video skaņotājs XVI sadaļas 3. piezīmes nozīmē.
                  Tāpēc aparāts ir klasificējams ar KN kodu 8521 90 00 pie citādas videoieraksta vai video reproducēšanas aparatūras ar skaņotāju.


title: Komisijas Īstenošanas regula (ES) Nr. 1303/2011 ( 2011. gada 9. decembris ) par atsevišķu preču klasifikāciju kombinētajā nomenklatūrā

text:
               14.12.2011

               LV

               Eiropas Savienības Oficiālais Vēstnesis

               L 330/17

         KOMISIJAS ĪSTENOŠANAS REGULA (ES) Nr. 1303/2011
   (2011. gada 9. decembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji pamatojas uz KN vai papildina to ar papildu apakšnodaļām un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).

               (5)

               Muitas kodeksa komiteja nav sniegusi atzinumu tās priekšsēdētāja noteiktajā termiņā,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 9. decembrī

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  OV L 302, 19.10.1992., 1. lpp.

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Gels, kas izveidots sāpju remdēšanai un kura sastāvā ir:

                              —

                              izopropilspirts

                              —

                              ūdens

                              —

                              zāļu ekstrakts (Ilex paraguariensis)

                              —

                              akrilskābes polimēri (karbomērs)

                              —

                              trietanolamīns

                              —

                              mentols

                              —

                              kampars

                              —

                              silīcija dioksīds

                              —

                              metilparabēns

                              —

                              glicerīns

                              —

                              propilēnglikols

                              —

                              tartrazīns (E102)

                              —

                              briljantzilais FCF (E133)

                        Sastāvdaļu daudzums nav norādīts uz preparāta iepakojuma.
                  Uz iepakojuma ieteikts preparātu izmantot īslaicīgām, nelielām sāpēm un muskuļu un locītavu sāpēm, kas saistītas ar artrītu, muguras sāpēm, muskuļu un saišu sastiepumiem.

                  3824 90 97

                  Klasifikācija noteikta pēc 1. un 6. vispārīgā kombinētās nomenklatūras interpretācijas noteikuma, 30. nodaļas 1. papildpiezīmes un KN kodu 3824, 3824 90 un 3824 90 97 formulējuma.
                  Preparāts nekalpo ārstnieciskām vajadzībām, jo tas nedziedē slimību, nedz profilaksei, jo tas neaizsargā pret slimību. Turklāt tas neatbilst 30. nodaļas 1. papildpiezīmes prasībām. Klasifikācija pie medikamentiem pozīcijā 3004 tāpēc nav iespējama.
                  Preparāts nav uzskatāms par skaistumkopšanas vai kosmētikas līdzekli, jo to nelieto ādas kopšanai. Lai gan preparāts pielietošanas vietā atvēsina ādu, tas faktiski ādu nekādi nedziedina. Tāpēc nav iespējams to klasificēt pozīcijā 3304.
                  Tāpēc preparāts ir klasificējams ar KN kodu 3824 90 97 pie ķīmijas vai saskarnozaru rūpniecības ķīmiskajiem produktiem un preparātiem, kas nav minēti vai iekļauti citur.


title: Komisijas Īstenošanas regula (ES) 2017/463 (2017. gada 16. marts), ar ko nosaka daudzumus, kuri jāpieskaita apjomam, kas paredzēts apakšperiodam no 2017. gada 1. jūlija līdz 30. septembrim, saskaņā ar tarifu kvotām, kas Izraēlas izcelsmes mājputnu gaļas nozarē atvērta ar Regulu (EK) Nr. 1384/2007

text:
               17.3.2017

               LV

               Eiropas Savienības Oficiālais Vēstnesis

               L 72/68

         KOMISIJAS ĪSTENOŠANAS REGULA (ES) 2017/463
   (2017. gada 16. marts),
   ar ko nosaka daudzumus, kuri jāpieskaita apjomam, kas paredzēts apakšperiodam no 2017. gada 1. jūlija līdz 30. septembrim, saskaņā ar tarifu kvotām, kas Izraēlas izcelsmes mājputnu gaļas nozarē atvērta ar Regulu (EK) Nr. 1384/2007
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 2. un 3. punktu,
   tā kā:

               (1)

               Ar Komisijas Regulu (EK) Nr. 1384/2007 (2) ir atvērtas ikgadējās tarifa kvotas Izraēlas izcelsmes mājputnu gaļas nozares produktu importēšanai.

               (2)

               Daudzumi, kuri norādīti importa licenču pieteikumos, kas no 2017. gada 1. marta līdz 7. martam iesniegti par apakšperiodu no 2017. gada 1. aprīļa līdz 30. jūnijam, ir mazāki par pieejamajiem daudzumiem. Tāpēc būtu jānosaka, par kādu apjomu netika iesniegti pieteikumi, un šis apjoms jāpieskaita daudzumiem, kas noteikti nākamajam kvotas apakšperiodam.

               (3)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Daudzumi, par kuriem nav iesniegti importa licenču pieteikumi saskaņā ar Regulu (EK) Nr. 1384/2007 un kuri jāpieskaita apakšperiodam no 2017. gada 1. jūlija līdz 30. septembrim, ir norādīti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 16. martā

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2007. gada 26. novembra Regula (EK) Nr. 1384/2007, ar ko nosaka kārtību, kā piemērot Padomes Regulu (EK) Nr. 2398/96 attiecībā uz noteiktu tarifa kvotu atvēršanu un pārvaldīšanu Izraēlas izcelsmes mājputnu gaļas nozares produktu ievedumiem Kopienā (OV L 309, 27.11.2007., 40. lpp.).

      PIELIKUMS

                  Kārtas numurs

                  Nepieprasītie daudzumi, kuri jāpieskaita apjomam, kas pieejams par apakšperiodu no 2017. gada 1. jūlija līdz 30. septembrim
                  (kg)

                  09.4091

                  280 000

                  09.4092

                  2 000 000


title: Komisijas Īstenošanas regula (ES) Nr. 764/2014 (2014. gada 11. jūlijs) par atsevišķu preču klasifikāciju kombinētajā nomenklatūrā

text:
               16.7.2014

               LV

               Eiropas Savienības Oficiālais Vēstnesis

               L 209/5

         KOMISIJAS ĪSTENOŠANAS REGULA (ES) Nr. 764/2014
   (2014. gada 11. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 11. jūlijā

            Komisijas

            un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Izstrādājums ir bezkrāsainas kapsulas, kas pildītas ar iedzeltenu pulveri un safasētas mazumtirdzniecībai mazā, aizskrūvējamā plastmasas pudelītē ar etiķeti; pudelītē ir 60 kapsulas. Katrai kapsulai ir šādas sastāvdaļas:

                              —

                              glikozamīna hidrohlorīds (300 mg),

                              —

                              hondroitīna sulfāts,

                              —

                              metilsulfonilmetāns,

                              —

                              neliels daudzums askorbīnskābes esteru (C vitamīns).

                        Atbilstoši etiķetei produkts ir uztura bagātinātājs, kas paredzēts lietošanai cilvēku uzturā. Ieteicamā dienas deva, kas norādīta uz etiķetes, ir trīs kapsulas.

                  2106 90 92

                  Klasifikācija ir noteikta, ievērojot 1. un 6. vispārīgo kombinētās nomenklatūras interpretācijas noteikumu, 21. nodaļas 5. papildpiezīmi un KN kodu 2106, 2106 90 un 2106 90 92 formulējumu.
                  Ņemot vērā uz etiķetes norādīto ieteicamo dienas devu, produktam nav skaidri definētu profilaktisku vai ārstniecisku īpašību. Tāpēc to nevar klasificēt kā pozīcijas 3004 medikamentu.
                  Tā kā produkts ir pārtikas izstrādājums, kas safasēts nomērītās devās un paredzēts lietošanai par uztura bagātinātāju, tiek izpildītas 21. nodaļas 5. papildpiezīmes prasības.
                  Tāpēc produkts jāklasificē pozīcijā 2106 kā pārtikas izstrādājums, kas nav minēts vai iekļauts citur.


title: Komisijas Īstenošanas regula (ES) 2017/1918 (2017. gada 19. oktobris), ar ko paredz piešķīruma koeficientu, kas piemērojams daudzumiem, kuri norādīti no 2017. gada 1. līdz 7. oktobrim iesniegtajos importa licenču pieteikumos un importēšanas tiesību pieteikumos, un ar ko nosaka daudzumus, kuri jāpieskaita apjomam, kas paredzēts apakšperiodam no 2018. gada 1. aprīļa līdz 30. jūnijam, saskaņā ar tarifa kvotām, kuras mājputnu gaļas nozarē atvērtas ar Regulu (EK) Nr. 616/2007

text:
               20.10.2017

               LV

               Eiropas Savienības Oficiālais Vēstnesis

               L 271/30

         KOMISIJAS ĪSTENOŠANAS REGULA (ES) 2017/1918
   (2017. gada 19. oktobris),
   ar ko paredz piešķīruma koeficientu, kas piemērojams daudzumiem, kuri norādīti no 2017. gada 1. līdz 7. oktobrim iesniegtajos importa licenču pieteikumos un importēšanas tiesību pieteikumos, un ar ko nosaka daudzumus, kuri jāpieskaita apjomam, kas paredzēts apakšperiodam no 2018. gada 1. aprīļa līdz 30. jūnijam, saskaņā ar tarifa kvotām, kuras mājputnu gaļas nozarē atvērtas ar Regulu (EK) Nr. 616/2007
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. pantu,
   tā kā:

               (1)

               Ar Komisijas Regulu (EK) Nr. 616/2007 (2) ir atvērtas ikgadējās tarifa kvotas Brazīlijas, Taizemes un citu trešo valstu izcelsmes mājputnu gaļas nozares produktu importēšanai.

               (2)

               Daudzumi, kas norādīti importa licenču pieteikumos, kuri no 2017. gada 1. līdz 7. oktobrim iesniegti par apakšperiodu no 2018. gada 1. janvāra līdz 31. martam, attiecībā uz dažām kvotām pārsniedz pieejamos daudzumus. Tāpēc būtu jānosaka, par kādu apjomu importa licences var izdot, nosakot piešķīruma koeficientu, kas piemērojams pieprasītajiem daudzumiem un ir aprēķināts saskaņā ar Komisijas Regulas (EK) Nr. 1301/2006 (3) 7. panta 2. punktu.

               (3)

               Daudzumi, kas norādīti importēšanas tiesību pieteikumos, kuri no 2017. gada 1. līdz 7. oktobrim iesniegti par apakšperiodu no 2018. gada 1. janvāra līdz 31. martam, attiecībā uz dažām kvotām pārsniedz pieejamos daudzumus. Tāpēc būtu jānosaka, par kādu apjomu importa tiesības var izdot, nosakot piešķīruma koeficientu, kas piemērojams pieprasītajiem daudzumiem un ir aprēķināts saskaņā ar Komisijas Regulas (EK) Nr. 1301/2006 6. panta 3. punktu kopā ar Regulas (EK) Nr. 1301/2006 7. panta 2. punktu.

               (4)

               Daudzumi, kas norādīti importa licenču pieteikumos un importēšanas tiesību pieteikumos, kuri no 2017. gada 1. līdz 7. oktobrim iesniegti par apakšperiodu no 2018. gada 1. janvāra līdz 31. martam, attiecībā uz dažām kvotām ir mazāki par pieejamajiem daudzumiem. Tāpēc ir jānosaka, par kādu apjomu netika iesniegti pieteikumi, un šis apjoms jāpieskaita daudzumiem, kas noteikti nākamajam kvotas apakšperiodam,

               (5)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   1.   Daudzumiem, kas norādīti importa licenču pieteikumos, kuri saskaņā ar Regulu (EK) Nr. 616/2007 iesniegti par apakšperiodu no 2018. gada 1. janvāra līdz 31. martam, piemēro šīs regulas pielikuma A daļā norādīto piešķīruma koeficientu.
   2.   Daudzumi, par kuriem nav iesniegti importa licenču pieteikumi saskaņā ar Regulu (EK) Nr. 616/2007 un kuri jāpieskaita apakšperiodam no 2018. gada 1. aprīļa līdz 30. jūnijam, ir norādīti šīs regulas pielikuma A daļā.
   2. pants
   1.   Daudzumiem, kas norādīti importēšanas tiesību pieteikumos, kuri saskaņā ar Regulu (EK) Nr. 616/2007 iesniegti par apakšperiodu no 2018. gada 1. janvāra līdz 31. martam, piemēro šīs regulas pielikuma B daļā norādīto piešķīruma koeficientu.
   2.   Daudzumi, par kuriem nav iesniegti importēšanas tiesību pieteikumi saskaņā ar Regulu (EK) Nr. 616/2007 un kuri jāpieskaita apakšperiodam no 2018. gada 1. aprīļa līdz 30. jūnijam, ir norādīti šīs regulas pielikuma B daļā.
   3. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 19. oktobrī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2007. gada 4. jūnija Regula (EK) Nr. 616/2007, ar kuru atver Kopienas tarifa kvotas mājputnu gaļai ar izcelsmi Brazīlijā, Taizemē un citās trešās valstīs un paredz to pārvaldību (OV L 142, 5.6.2007., 3. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

      PIELIKUMS
      A DAĻA

                  Grupas numurs

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 2018. gada 1. janvāra līdz 31. martam
                  (%)

                  Nepieprasītie daudzumi, kuri jāpieskaita apjomam, kas pieejams par apakšperiodu no 2018. gada 1. aprīļa līdz 30. jūnijam
                  (kg)

                  1

                  09.4211

                  0,388838

                  —

                  2

                  09.4212

                  —

                  13 622 005

                  4A

                  09.4214

                  0,709344

                  —

                  09.4251

                  20,408202

                  —

                  09.4252

                  1,407574

                  —

                  6A

                  09.4216

                  0,270271

                  —

                  09.4260

                  0,297978

                  —

                  7

                  09.4217

                  —

                  47 043 200

                  8

                  09.4218

                  —

                  9 276 800

            B DAĻA

                  Grupas numurs

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 2018. gada 1. janvāra līdz 31. martam
                  (%)

                  Nepieprasītie daudzumi, kuri jāpieskaita apjomam, kas pieejams par apakšperiodu no 2018. gada 1. aprīļa līdz 30. jūnijam
                  (kg)

                  5A

                  09.4215

                  0,455581

                  —

                  09.4254

                  0,479158

                  —

                  09.4255

                  1,779372

                  —

                  09.4256

                  —

                  6 250 002


title: Komisijas Īstenošanas regula (ES) Nr. 1239/2014 ( 2014. gada 19. novembris ), ar kuru groza Īstenošanas regulu (ES) Nr. 716/2013, ar ko paredz noteikumus par to, kā piemērot Eiropas Parlamenta un Padomes Regulu (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību

text:
               20.11.2014

               LV

               Eiropas Savienības Oficiālais Vēstnesis

               L 333/5

         KOMISIJAS ĪSTENOŠANAS REGULA (ES) Nr. 1239/2014
   (2014. gada 19. novembris),
   ar kuru groza Īstenošanas regulu (ES) Nr. 716/2013, ar ko paredz noteikumus par to, kā piemērot Eiropas Parlamenta un Padomes Regulu (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 15. janvāra Regulu (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību (1) un jo īpaši tās 24. panta 3. punktu un 27. pantu,
   tā kā:

               (1)

               Regulas (EK) Nr. 110/2008 20. pantā noteikts, ka dalībvalstīm ir jānosūta Komisijai tehniskā dokumentācija par katru apstiprināto ģeogrāfiskās izcelsmes norādi. Lai nodrošinātu šīs prasības vienādu īstenošanu, būtu jāpieņem sīki izstrādāti noteikumi attiecībā uz informācijas sistēmu izmantošanu minētās dokumentācijas nosūtīšanai starp dalībvalstīm un Komisiju.

               (2)

               Efektīvas pārvaldības nolūkos un ņemot vērā iepriekšējo pieredzi Komisijas ieviesto informācijas sistēmu izmantošanā, būtu jāpiemēro vispārējie principi, kas noteikti Komisijas Regulā (EK) Nr. 792/2009 (2) un kas jo īpaši attiecas uz to iestāžu un personu piekļuves tiesību apstiprināšanu, kuras ir tiesīgas nosūtīt paziņojumus, uz dokumentu autentiskumu, integritāti un salasāmību ilgtermiņā un uz personas datu aizsardzību.

               (3)

               Kā pirmo soli ceļā uz pilnīgu standartizāciju Komisija savās iekšējās darba procedūrās un sadarbībā ar iestādēm, kas iesaistītas stipro alkoholisko dzērienu ģeogrāfiskās izcelsmes norāžu aizsardzības pārvaldībā atbilstīgi Regulas (EK) Nr. 110/2008 III nodaļai, ir izstrādājusi informācijas sistēmas, kas ļauj elektroniski iesniegt tehnisko dokumentāciju par apstiprinātajām ģeogrāfiskās izcelsmes norādēm, kā noteikts Regulas (EK) Nr. 110/2008 20. pantā. Lai nodrošinātu šīs dokumentācijas efektīvu pārvaldību, dalībvalstīm būtu jāuzliek pienākums nosūtīt šo dokumentāciju, izmantojot pieejamās informācijas sistēmas.

               (4)

               Komisijas Īstenošanas regulā (ES) Nr. 716/2013 (3), ar ko paredz noteikumus par to, kā piemērot Regulu (EK) Nr. 110/2008, nav precizēts, kā nosūtāma minētā tehniskā dokumentācija. Tādēļ tā būtu attiecīgi jāgroza.

               (5)

               Šajā regulā paredzētie pasākumi ir saskaņā ar Stipro alkoholisko dzērienu komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulu (ES) Nr. 716/2013 groza šādi:

               1)

               iekļauj šādu 8.a pantu:
               “8.a pants
               Tehniskās dokumentācijas iesniegšana un saņemšana par apstiprinātām ģeogrāfiskās izcelsmes norādēm
               1.   Tehnisko dokumentāciju par apstiprinātām ģeogrāfiskās izcelsmes norādēm, kā minēts Regulas (EK) Nr. 110/2008 20. panta 1. punktā, dalībvalstu kompetentās iestādes Komisijai iesniedz, izmantojot informācijas sistēmas, kas minētas VI pielikumā.
               Dokumentāciju uzskata par iesniegtu dienā, kad to saņem Komisija.
               2.   Komisija apstiprina tehniskās dokumentācijas saņemšanu dalībvalstu kompetentajām iestādēm, izmantojot informācijas sistēmas, kas minētas VI pielikumā. Tā piešķir lietas numuru katram dokumentam.
               Apstiprinājumā par saņemšanu norāda vismaz šādu informāciju:

                           a)

                           lietas numuru;

                           b)

                           attiecīgo nosaukumu; kā arī

                           c)

                           saņemšanas datumu.

                     Komisija paziņo un dara pieejamu informāciju un piezīmes attiecībā uz tehnisko dokumentāciju, izmantojot informācijas sistēmas, kas minētas VI pielikumā.
               3.   Regulas (EK) Nr. 792/2009 4., 5., 6., 7. un 8. pantu piemēro mutatis mutandis informācijas paziņošanai un publicēšanai, kā minēts 1. un 2. punktā.
               Paziņojumi, kas minēti Regulas (EK) Nr. 792/2009 4. panta 2. punkta a) apakšpunkta ii) punktā, ir jāsniedz ne vēlāk kā 10 dienas pēc šīs regulas piemērošanas datuma.”;

               2)

               regulai pievieno VI pielikumu saskaņā ar šīs regulas pielikumu.

         2. pants
   Stāšanās spēkā un piemērošana
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 19. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 39, 13.2.2008., 16. lpp.

      (2)  Komisijas 2009. gada 31. augusta Regula (EK) Nr. 792/2009, ar ko nosaka kārtību, kādā dalībvalstis Komisijai paziņo informāciju un dokumentus, kas pieprasīti, īstenojot tirgu kopīgo organizāciju, tiešo maksājumu režīmu, lauksaimniecības produktu veicināšanas pasākumus, kā arī režīmus, ko piemēro attālākajiem reģioniem un Egejas jūras nelielajām salām (OV L 228, 1.9.2009., 3. lpp.).

      (3)  Komisijas 2013. gada 25. jūlija Īstenošanas regula (ES) Nr. 716/2013, ar ko paredz noteikumus par to, kā piemērot Eiropas Parlamenta un Padomes Regulu (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību (OV L 201, 26.7.2013., 21. lpp.).

      PIELIKUMS

            “VI PIELIKUMS
            8.a pantā minētās informācijas sistēmas
            Lai saņemtu norādes par piekļuvi informācijas sistēmām, kuras Komisija darījusi pieejamas dalībvalstīm, un par šo sistēmu izmantošanu, dalībvalstu kompetentās iestādes sazinās ar Komisiju, rakstot uz šādu adresi:
            funkcionālā pastkaste: AGRI-EXT-HELPDESK@ec.europa.eu”


title: Komisijas Īstenošanas regula (ES) 2015/195 ( 2015. gada 5. februāris ), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Brocciu corse/Brocciu (ACVN))

text:
                  10.2.2015

                  LV

                  Eiropas Savienības Oficiālais Vēstnesis

                  L 33/6

         KOMISIJAS ĪSTENOŠANAS REGULA (ES) 2015/195
         (2015. gada 5. februāris),
         ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Brocciu corse/Brocciu (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu “Brocciu corse”/“Brocciu”, kas reģistrēts saskaņā ar Komisijas Regulu (EK) Nr. 1107/96 (2), kurā grozījumi izdarīti ar Regulu (EK) Nr. 828/2003 (3).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (4).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Brocciu corse/Brocciu (ACVN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2015. gada 5. februārī

                  Komisijas

                  un tās priekšsēdētāja vārdā –

                  Komisijas loceklis

               Phil HOGAN

            (1)  OV L 343, 14.12.2012., 1. lpp.

            (2)  Komisijas 1996. gada 12. jūnija Regula (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 148, 21.6.1996., 1. lpp.).

            (3)  Komisijas 2003. gada 14. maija Regula (EK) Nr. 828/2003, ar ko groza specifikācijas 16 nosaukumiem, kuri norādīti pielikumā Regulai (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju atbilstīgi procedūrai, kas paredzēta 17. pantā Padomes Regulā (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (Danablu, Monti Iblei, Lesbos, Beaufort, Salers, Reblochon vai Reblochon de Savoie, Laguiole, Mont d'Or vai Vacherin du Haut-Doubs, Comté, Roquefort, Epoisses de Bourgogne, Brocciu corse vai Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence) (OV L 120, 15.5.2003., 3. lpp.)

            (4)  OV C 316, 16.9.2014., 6. lpp.


title: Komisijas Īstenošanas regula (ES) 2017/1205 (2017. gada 5. jūlijs), ar kuru nosaka koeficientu, kas piemērojams daudzumiem, kuri norādīti no 2017. gada 23. jūnija līdz 2017. gada 30. jūnijam iesniegtajos importa licenču pieteikumos, saskaņā ar tarifa kvotām, kas ar Īstenošanas regulu (ES) 2015/2081 atklātas Ukrainas izcelsmes labībai

text:
               6.7.2017

               LV

               Eiropas Savienības Oficiālais Vēstnesis

               L 173/13

         KOMISIJAS ĪSTENOŠANAS REGULA (ES) 2017/1205
   (2017. gada 5. jūlijs),
   ar kuru nosaka koeficientu, kas piemērojams daudzumiem, kuri norādīti no 2017. gada 23. jūnija līdz 2017. gada 30. jūnijam iesniegtajos importa licenču pieteikumos, saskaņā ar tarifa kvotām, kas ar Īstenošanas regulu (ES) 2015/2081 atklātas Ukrainas izcelsmes labībai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 1. un 3. punktu,
   tā kā:

               (1)

               Ar Komisijas Īstenošanas regulu (ES) 2015/2081 (2) ir atklātas tarifa kvotas dažu veidu Ukrainas izcelsmes labības importēšanai.

               (2)

               Ar Īstenošanas regulas (ES) 2015/2081 1. panta 1. punktu ir noteikts, ka laikposmam no 2017. gada 1. janvāra līdz 2017. gada 31. decembrim ar kārtas numuru 09.4307 apzīmētās kvotas daudzums ir 270 000 tonnu.

               (3)

               Daudzumi, kuri norādīti importa licenču pieteikumos, kas attiecībā uz kvotu ar kārtas numuru 09.4307 iesniegti no 2017. gada 23. jūnija pulksten 13.00 līdz 2017. gada 30. jūnijam pulksten 13.00 (pēc Briseles laika), ir lielāki par pieejamajiem daudzumiem. Tāpēc būtu jānosaka, par kādu apjomu importa licences var izdot, nosakot piešķīruma koeficientu, kas piemērojams pieprasītajiem daudzumiem par attiecīgo kvotu un ir aprēķināts saskaņā ar Komisijas Regulas (EK) Nr. 1301/2006 (3) 7. panta 2. punktu.

               (4)

               Turklāt par kārtējo kvotas periodu būtu jāpārtrauc izdot importa licences par to kvotu ar kārtas numuru 09.4307, kura minēta Īstenošanas regulā (ES) 2015/2081.

               (5)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   1.   Daudzumiem, kas norādīti importa licenču pieteikumos, kuri attiecas uz Īstenošanas regulas (ES) 2015/2081 pielikumā minēto kvotu ar kārtas numuru 09.4307 un kuri iesniegti no 2017. gada 23. jūnija pulksten 13.00 līdz 2017. gada 30. jūnijam pulksten 13.00 (pēc Briseles laika), piemēro piešķīruma koeficientu 56,118160 % attiecībā uz pieteikumiem, kas iesniegti saskaņā ar tarifa kvotu ar kārtas numuru 09.4307.
   2.   No 2017. gada 30. jūnija pulksten 13.00 (pēc Briseles laika) aptur tādu jaunu importa licenču pieteikumu pieņemšanu par kārtējo kvotas periodu, kuri attiecas uz Īstenošanas regulas (ES) 2015/2081 pielikumā minēto kvotu ar kārtas numuru 09.4307.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 5. jūlijā

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2015. gada 18. novembra Īstenošanas regula (ES) 2015/2081, ar ko atklāj Savienības importa tarifu kvotas dažu veidu Ukrainas izcelsmes labībai un paredz šo kvotu pārvaldību (OV L 302, 19.11.2015., 81. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).


title: Komisijas Īstenošanas regula (ES) 2015/1851 (2015. gada 15. oktobris), ar ko groza Īstenošanas Regulu (ES) Nr. 948/2014 attiecībā uz līgumā noteikto uzglabāšanas laiku un atbalsta apjomu, ko piešķir par sausā vājpiena privātu uzglabāšanu

text:
               16.10.2015

               LV

               Eiropas Savienības Oficiālais Vēstnesis

               L 271/12

         KOMISIJAS ĪSTENOŠANAS REGULA (ES) 2015/1851
   (2015. gada 15. oktobris),
   ar ko groza Īstenošanas Regulu (ES) Nr. 948/2014 attiecībā uz līgumā noteikto uzglabāšanas laiku un atbalsta apjomu, ko piešķir par sausā vājpiena privātu uzglabāšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 18. panta 2. punktu, 20. panta c), l) un m) punktu un 223. panta 3. punkta c) apakšpunktu,
   ņemot vērā Padomes 2013. gada 16. decembra Regulu (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju (2) un jo īpaši tās 4. pantu,
   tā kā:

               (1)

               Ar Komisijas Īstenošanas regulu (ES) Nr. 948/2014 (3) tika atklāta sausā vājpiena privāta uzglabāšana, ievērojot īpaši sarežģīto situāciju tirgū, ko izraisījis Krievijas aizliegums importēt Krievijā piena produktus no Savienības.

               (2)

               Pēc turpmākas sausā vājpiena cenu krišanās privātās uzglabāšanas shēmas tika pagarinātas līdz 2015. gada 28. februārim ar Komisijas Īstenošanas regulu (ES) Nr. 1337/2014 (4), līdz 2015. gada 30. septembrim ar Komisijas Īstenošanas regulu (ES) 2015/303 (5) un līdz 2016. gada 29. februārim ar Komisijas Īstenošanas regulu (ES) 2015/1548 (6).

               (3)

               Ievērojot ieilgušo sausā vājpiena cenu lejupslīdes tendenci, ko izraisījis būtisks piedāvājuma pārpalikums iekšējā tirgū, un pastāvīgus globālā pieprasījuma ierobežojumus, ir lietderīgi paredzēt papildu pasākumus ar mērķi mudināt uzņēmējus uzglabāt lielākus daudzumus, lai mazinātu spiedienu uz tirgu, un būtu jāpiešķir lielākas atbalsta summas, ja produkti tiek uzglabāti ilgāku līgumiskās uzglabāšanas periodu.

               (4)

               Tomēr, lai uzņēmējiem, reaģējot uz tirgus signāliem, būtu iespējama elastība, būtu jāļauj atbrīvot šādus produktus ar samazinātu atbalsta līmeni pēc deviņu mēnešu ilga minimālā uzglabāšanas perioda.

               (5)

               Ievērojot pagarināto līgumiskās uzglabāšanas ilgumu, būtu jāpielāgo avansa maksājums, kas minēts Komisijas Regulas (EK) Nr. 826/2008 (7) 31. pantā.

               (6)

               Saskaņā ar Regulas (EK) Nr. 826/2008 35. panta 3. punktu un lai stingri kontrolētu pasākuma izmantošanu, ir lietderīgi noteikt to ziņojumu iesniegšanas termiņu, kuri paredzēti minētās regulas 35. panta 1. punkta a) apakšpunktā.

               (7)

               Lai panāktu tūlītēju ietekmi uz tirgu un palīdzētu stabilizēt cenas, pasākumam, kas noteikts ar šo regulu, būtu jāstājas spēkā nākamajā dienā pēc šīs regulas publicēšanas.

               (8)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulu (ES) Nr. 948/2014 groza šādi:

               1)

               regulas 4. pantu aizstāj ar šādu:
               “4. pants
               1.   Atbalsts par produktiem, kas minēti 1. pantā, ir noteikts šādi:

                           a)

                           ja līgumiskās uzglabāšanas periods ir no 90 līdz 210 dienām, atbalsts ir:

                                       1)

                                       EUR 8,86 par uzglabāšanā nodota produkta tonnu (fiksētām uzglabāšanas izmaksām);

                                       2)

                                       EUR 0,16 par tonnu dienā (līgumiskai uzglabāšanai);

                           b)

                           ja līgumiskās uzglabāšanas periods ir 365 dienas, atbalsts ir:

                                       1)

                                       EUR 8,86 par uzglabāšanā nodota produkta tonnu (fiksētām uzglabāšanas izmaksām);

                                       2)

                                       EUR 0,36 par tonnu dienā (līgumiskai uzglabāšanai).

                     Tomēr, atkāpjoties no Regulas (EK) Nr. 826/2008 34. panta 6. punkta, ja līgumā noteikto daudzumu var izņemt pēc 270 dienu ilga minimālā uzglabāšanas perioda, atbalsta summu samazina par 10 %.
               2.   Pieteikumi ir derīgi tikai tad, ja tajos ir norādītas pieprasītās atbalsta likmes.
               Saskaņā ar šo regulu noslēgtos līgumus par uzglabāšanas periodu no 90 līdz 210 dienām nevar pārvērst par līgumiem saskaņā ar 4. panta 1. punkta pirmās daļas b) apakšpunktu.
               3.   Līgumiskā uzglabāšana beidzas dienā pirms dienas, kurā notiek izņemšana no uzglabāšanas.”;

               2)

               iekļauj šādu 4.a pantu:
               “4.a pants
               Atkāpjoties no Regulas (EK) Nr. 826/2008 31. panta 2. punkta, atbalsta avansa maksājums par līgumiem saskaņā ar šīs regulas 4. panta 1. punkta pirmās daļas b) apakšpunktu nepārsniedz atbalsta summu, kas atbilst 270 dienu ilgam uzglabāšanas periodam.”;

               3)

               regulas 6. pantu aizstāj ar šādu:
               “6. pants
               Dalībvalstis paziņo Komisijai:

                           a)

                           līdz katrai otrdienai par iepriekšējo nedēļu un atsevišķi par daudzumiem, kas minēti attiecīgi 4. panta 1. punkta pirmās daļas a) un b) apakšpunktā, – daudzumus, par kuriem ir noslēgti līgumi, kā arī produktu daudzumus, par kuriem iepriekšējās nedēļas laikā iesniegti līgumu noslēgšanas pieteikumi, kā prasīts Regulas (EK) Nr. 826/2008 35. panta 1. punkta a) apakšpunktā;

                           b)

                           ne vēlāk kā mēneša beigās par iepriekšējo mēnesi – informāciju par krājumiem, kā prasīts Regulas (EK) Nr. 826/2008 35. panta 1. punkta b) apakšpunktā.”

         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 15. oktobrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  OV L 346, 20.12.2013., 12. lpp.

      (3)  Komisijas 2014. gada 4. septembra Īstenošanas regula (ES) Nr. 948/2014, ar ko atļauj sausā vājpiena privātu uzglabāšanu un veic atbalsta summas iepriekšēju noteikšanu (OV L 265, 5.9.2014., 18. lpp.).

      (4)  Komisijas 2014. gada 16. decembra Īstenošanas regula (ES) Nr. 1337/2014, ar ko groza Īstenošanas regulas (ES) Nr. 947/2014 un (ES) Nr. 948/2014 attiecībā uz sviesta un sausā vājpiena privātas uzglabāšanas atbalsta pieteikumu iesniegšanas pēdējo dienu (OV L 360, 17.12.2014., 15. lpp.).

      (5)  Komisijas 2015. gada 25. februāra Īstenošanas regula (ES) 2015/303, ar ko groza Īstenošanas regulas (ES) Nr. 947/2014 un (ES) Nr. 948/2014 attiecībā uz sviesta un sausā vājpiena privātas uzglabāšanas atbalsta pieteikumu iesniegšanas pēdējo dienu (OV L 55, 26.2.2015., 4. lpp.).

      (6)  Komisijas 2015. gada 17. septembra Īstenošanas regula (ES) 2015/1548, ar ko groza Īstenošanas regulas (ES) Nr. 947/2014 un (ES) Nr. 948/2014 attiecībā uz sviesta un sausā vājpiena privātas uzglabāšanas atbalsta pieteikumu iesniegšanas pēdējo dienu (OV L 242, 18.9.2015., 26. lpp.).

      (7)  Komisijas 2008. gada 20. augusta Regula (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai (OV L 223, 21.8.2008., 3. lpp.).


title: Padomes Īstenošanas regula (ES) Nr. 143/2010 ( 2010. gada 15. februāris ), ar ko uz laiku atceļ Regulā (EK) Nr. 732/2008 paredzēto īpašo veicināšanas režīmu ilgtspējīgai attīstībai un labai pārvaldībai attiecībā uz Šrilankas Demokrātisko Sociālistisko Republiku

text:
               20.2.2010

               LV

               Eiropas Savienības Oficiālais Vēstnesis

               L 45/1

         PADOMES ĪSTENOŠANAS REGULA (ES) Nr. 143/2010
   (2010. gada 15. februāris),
   ar ko uz laiku atceļ Regulā (EK) Nr. 732/2008 paredzēto īpašo veicināšanas režīmu ilgtspējīgai attīstībai un labai pārvaldībai attiecībā uz Šrilankas Demokrātisko Sociālistisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 732/2008 (2008. gada 22. jūlijs) par vispārējo tarifa preferenču sistēmas piemērošanu laikposmā no 2009. gada 1. janvāra līdz 2011. gada 31. decembrim (1) un jo īpaši tās 19. panta 4. punktu,
   ņemot vērā Eiropas Komisijas priekšlikumu,
   tā kā:

               (1)

               Saskaņā ar Regulu (EK) Nr. 732/2008 un jo īpaši tās 9. pantu un 10. panta 6. punktu Šrilankas Demokrātiskā Sociālistiskā Republika (turpmāk “Šrilanka”) ir saņēmējvalsts, kura izmanto īpašo veicināšanas režīmu ilgtspējīgai attīstībai un labai pārvaldībai, kas piešķirts atbilstīgi Eiropas Savienības vispārējo preferenču sistēmai.

               (2)

               Komisijas Lēmumā 2008/938/EK (2), ar kuru Šrilanka ir iekļauta to valstu sarakstā, kurām laikposmā no 2009. gada 1. janvāra līdz 2011. gada 31. decembrim piešķirams īpašais veicināšanas režīms ilgtspējīgai attīstībai un labai pārvaldībai, ir norādīts, ka atbilstīgi Padomes Regulai (EK) Nr. 980/2005 (2005. gada 27. jūnijs) par vispārējo tarifa preferenču sistēmas piemērošanu (3) bija sākta izmeklēšana, kurā pārbaudīja, vai Šrilanka atbilst režīma piemērošanas kritērijiem attiecībā uz trim cilvēktiesību konvencijām.

               (3)

               Apvienoto Nāciju Organizācijas ziņojumi, pārskati un informācija, kā arī no citiem attiecīgajiem avotiem, tostarp no nevalstiskajām organizācijām publiski pieejamie ziņojumi un informācija, kas bija Eiropas Komisijas (turpmāk “Komisija”) rīcībā, liecināja, ka Šrilankas tiesību akti, kuros iekļauts Starptautiskais pakts par pilsoņu un politiskajām tiesībām, Konvencija pret spīdzināšanu un citādu cietsirdīgu, necilvēcisku vai cilvēka cieņu pazemojošu apiešanos un sodīšanu un Konvencija par bērnu tiesībām, netiek faktiski īstenoti. Trīs minētās konvencijas kā cilvēktiesību pamatkonvencijas ir attiecīgi norādītas Regulas (EK) Nr. 732/2008 III pielikuma A daļas 1., 5. un 6. punktā.

               (4)

               Regulas (EK) Nr. 732/2008 15. panta 2. punktā paredzēts, ka uz laiku jāatceļ īpašais veicināšanas režīms ilgtspējīgai attīstībai un labai pārvaldībai, ko piešķir atbilstīgi minētajai regulai, jo īpaši tad, ja nav faktiski īstenoti valsts tiesību akti, kuros iekļautas minētās regulas III pielikumā minētās konvencijas, kas ratificētas saskaņā ar minētās regulas 8. panta 1. un 2. punkta prasībām.

               (5)

               Ar Komisijas Lēmumu 2008/803/EK (4) sāka izmeklēšanu, lai noteiktu, “vai Šrilankas Demokrātiskās Sociālistiskās Republikas valsts tiesību akti, kuros iekļauts Starptautiskais pakts par pilsoņu un politiskajām tiesībām, Konvencija pret spīdzināšanu un citādu cietsirdīgu, necilvēcisku vai cilvēka cieņu pazemojošu apiešanos un sodīšanu un Konvencija par bērnu tiesībām, ir efektīvi īstenoti”.

               (6)

               Izmeklēšanas gaitā Komisija deva Šrilankai iespēju sadarboties izmeklēšanā, tostarp izteikt komentārus par to ekspertu visaptverošajiem konstatējumiem, kuriem tā bija uzdevusi sniegt neatkarīgu juridisku atzinumu par izmeklēšanā aplūkotajiem jautājumiem. Neraugoties uz to, ka Šrilanka nolēma nesadarboties vai nepiedalīties izmeklēšanā, Komisija regulāri sazinājās ar Šrilanku ārpus izmeklēšanas, lai dotu tai iespēju darīt zināmu Komisijai visu ar izmeklēšanu saistīto informāciju. Komisija pilnībā ņēma vērā informāciju, ko tā šajā saistībā bija saņēmusi no Šrilankas, un to izmantoja, lai veiktu novērtējumu.

               (7)

               Komisija 2009. gada 19. oktobrī apstiprināja ziņojumu, kurā bija izklāstīti tās secinājumi (turpmāk “ziņojums”). Šajā ziņojumā tiek secināts, ka Šrilankas tiesību akti, kuros iekļauts Starptautiskais pakts par pilsoņu un politiskajām tiesībām, Konvencija pret spīdzināšanu un citādu cietsirdīgu, necilvēcisku vai cilvēka cieņu pazemojošu apiešanos un sodīšanu un Konvencija par bērnu tiesībām, nav faktiski īstenoti.

               (8)

               Ziņojumu, kurā bija izklāstīti izmeklēšanas rezultāti, nosūtīja Šrilankai, un to informēja, ka Komisija minētos rezultātus izmantojusi par pamatu, lemjot par ieteikumu uz laiku atcelt īpašo veicināšanas režīmu ilgtspējīgai attīstībai un labai pārvaldībai. Turklāt tika noteikts laikposms, kurā Šrilanka varēja sniegt ar šo jautājumu vai īpaši ar ziņojumu saistītas iebildes.

               (9)

               Šrilanka sniedza Komisijai vairākus novērojumus attiecībā uz ziņojuma priekšmetu un izmeklēšanas veikšanu. Tie attiecās uz faktiem un konstatējumiem, par kuriem Šrilankai bija iespēja izmeklēšanā sniegt piezīmes, bet tā to neizmantoja. Tomēr Komisija rūpīgi izpētīja Šrilankas novērojumus un īpaši tos, kuri attiecās uz lēmumu par pagaidu atcelšanu. Komisijas novērtējumā, kuru darīja zināmu Šrilankai, bija secināts, ka neviens no Šrilankas izvirzītajiem argumentiem būtiski nemainīs izmeklēšanas rezultātus.

               (10)

               Komisija saskaņā ar Regulas (EK) Nr. 732/2008 19. panta 1. punktu 2009. gada 17. novembrī iesniedza ziņojumu par izmeklēšanas rezultātiem Vispārējo preferenču komitejai.

               (11)

               Ievērojot iepriekš minēto, īpašais veicināšanas režīms ilgtspējīgai attīstībai un labai pārvaldībai uz laiku jāatceļ attiecībā uz visiem Šrilankas izcelsmes ražojumiem, līdz tiks nolemts, ka vairs nepastāv iemesli, kas attaisno pagaidu atcelšanu.

               (12)

               Šai regulai jāstājas spēkā sešus mēnešus pēc tās pieņemšanas, ja vien pirms šā termiņa beigām Padome pēc Komisijas priekšlikuma nenolemj, ka vairs nepastāv iemesli, kas to attaisno,

         IR PIEŅĒMUSI ŠO REGULU.
   1. pants
   Uz laiku tiek atcelts Regulā (EK) Nr. 732/2008 paredzētais īpašais veicināšanas režīms ilgtspējīgai attīstībai un labai pārvaldībai attiecībā uz Šrilankas izcelsmes ražojumiem.
   2. pants
   Attiecībā uz Regulas (EK) Nr. 732/2008 piemērošanas laikposmu Padome pēc Komisijas priekšlikuma ar kvalificētu balsu vairākumu atkārtoti nosaka īpašo veicināšanas režīmu Šrilankas izcelsmes ražojumiem, ja vairs nepastāv iemesli, kas attaisno pagaidu atcelšanu.
   3. pants
   Šī regula stājas spēkā sešus mēnešus pēc tās pieņemšanas, ja vien Padome pirms šā termiņa beigām pēc Komisijas priekšlikuma atbilstīgi Regulas (EK) Nr. 732/2008 19. panta 5. punktam nelemj citādi.
   4. pants
   Šo regulu publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 15. februārī

            Padomes vārdā –

            priekšsēdētājs

         Á. GABILONDO

      (1)  OV L 211, 6.8.2008., 1. lpp.

      (2)  Komisijas Lēmums 2008/938/EK (2008. gada 9. decembris) par to valstu sarakstu, kurām piešķirams īpašais veicināšanas režīms ilgtspējīgai attīstībai un labai pārvaldībai, kā paredzēts Padomes Regulā (EK) Nr. 732/2008 par vispārējo tarifa preferenču sistēmas piemērošanu laikposmā no 2009. gada 1. janvāra līdz 2011. gada 31. decembrim (OV L 334, 12.12.2008., 90. lpp.).

      (3)  OV L 169, 30.6.2005., 1. lpp.

      (4)  Komisijas Lēmums 2008/803/EK (2008. gada 14. oktobris), ar ko paredz sākt izmeklēšanu saskaņā ar Padomes Regulas (EK) Nr. 980/2005 18. panta 2. punktu saistībā ar konkrētu cilvēktiesību konvenciju efektīvu īstenošanu Šrilankā (OV L 277, 18.10.2008., 34. lpp.).


title: Komisijas Īstenošanas regula (ES) Nr. 809/2011 ( 2011. gada 11. augusts ), ar ko groza Regulu (EK) Nr. 2074/2005 attiecībā uz dokumentiem, ko pievieno saldētu zvejniecības produktu importam tieši no saldētājkuģiem  Dokuments attiecas uz EEZ

text:
               12.8.2011

               LV

               Eiropas Savienības Oficiālais Vēstnesis

               L 207/1

         KOMISIJAS ĪSTENOŠANAS REGULA (ES) Nr. 809/2011
   (2011. gada 11. augusts),
   ar ko groza Regulu (EK) Nr. 2074/2005 attiecībā uz dokumentiem, ko pievieno saldētu zvejniecības produktu importam tieši no saldētājkuģiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (1), un jo īpaši tās 9. panta otro daļu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (2), un jo īpaši tās 16. panta otro daļu,
   tā kā:

               (1)

               Regulā (EK) Nr. 853/2004 cita starpā noteikts, ka pārtikas apritē iesaistītajiem tirgus dalībniekiem, importējot dzīvnieku izcelsmes produktus no trešām valstīm, jānodrošina, ka šāds imports tiek veikts tikai tad, ja ir izpildītas Regulas (EK) Nr. 854/2004 14. pantā noteiktās prasības.

               (2)

               Regulas (EK) Nr. 854/2004 14. pantā ir noteikts, ka dzīvnieku izcelsmes pārtikas sūtījumiem, tos importējot Savienībā, ir jāpievieno dokumenti, kas atbilst noteiktām prasībām. Tomēr minētās regulas 15. panta 3. punktā noteikts, ka gadījumos, kad zvejniecības produktus cita starpā importē tieši no saldētājkuģa, minētos dokumentus var aizstāt ar dokumentu, ko parakstījis kapteinis.

               (3)

               Komisijas 2005. gada 5. decembra Regulā (EK) Nr. 2074/2005, ar ko nosaka ieviešanas pasākumus noteiktiem produktiem saskaņā ar Eiropas Parlamenta un Padomes Regulu (EK) Nr. 853/2004 un oficiālās kontroles organizēšanu saskaņā ar Eiropas Parlamenta un Padomes Regulu (EK) Nr. 854/2004 un Eiropas Parlamenta un Padomes Regulu (EK) Nr. 882/2004, izņēmumus Eiropas Parlamenta un Padomes Regulai (EK) Nr. 852/2004 un groza Regulu (EK) Nr. 853/2004 un (EK) Nr. 854/2004 (3), VI pielikumā noteikti veselības sertifikātu, ieskaitot zvejniecības produktu importa, paraugi.

               (4)

               Dalībvalstis un ieinteresēto personu organizācijas lūdza Komisiju izstrādāt paraugu dokumentam, kas jāparaksta kapteinim, lai saskaņotu prasības attiecībā uz sniedzamo informāciju un procedūras, kas piemērojamas gadījumos, kad saldētus zvejas produktus importē Savienībā tieši no saldētājkuģa.

               (5)

               Dokumentā, kas jāparaksta kapteinim un kam ir vienots paraugs, būtu jābūt atsaucēm uz noteikumiem, kas attiecas uz Regulas (EK) Nr. 853/2004 III pielikuma VIII sadaļā minēto zvejniecības produktu tirdzniecību uz saldētājkuģu klāja. Dokumenta paraugam būtu jāiekļaujas elektroniskajā sistēmā veselības sertifikātu un importa dokumentu apmaiņai starp dalībvalstu kompetentajām iestādēm veselības jomā saistībā ar dzīviem dzīvniekiem un dzīvnieku izcelsmes produktiem (TRACES).

               (6)

               Tādēļ ir lietderīgi izstrādāt vienotu paraugu dokumentam, kas jāparaksta kapteinim, gadījumos, kad zvejniecības produktus importē Savienībā tieši no saldētājkuģa. Tāpēc attiecīgi būtu jāgroza Regula (EK) Nr. 2074/2005.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 2074/2005 groza šādi:

               1)

               regulas 6. pantu aizstāj ar šādu:
               “6. pants
               Veselības sertifikātu un dokumentu paraugi noteiktu dzīvnieku izcelsmes produktu importam Regulu (EK) Nr. 853/2004 un 854/2004 mērķiem
               1.   Regulas (EK) Nr. 853/2004 6. panta 1. punkta d) apakšpunktā minētie veselības sertifikātu un dokumentu paraugi, kas jāizmanto, importējot šīs regulas VI pielikumā uzskaitītos dzīvnieku izcelsmes produktus, ir iekļauti minētajā pielikumā.
               2.   Paraugs dokumentam, kurš jāparaksta kapteinim un ar kuru saskaņā ar Regulas (EK) Nr. 854/2004 15. panta 3. punktu gadījumos, kad zvejniecības produktus importē tieši no saldētājkuģa, var aizstāt dokumentus, kas prasīti saskaņā ar minētās regulas 14. pantu, ir iekļauts šīs regulas VI pielikumā.”

               (2)

               Regulas VI pielikumu groza saskaņā ar šīs regulas pielikumu.

         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. aprīļa.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 11. augustā

            Komisijas vārdā –

            priekšsēdētājs

         José Manuel BARROSO

      (1)  OV L 139, 30.4.2004., 55. lpp.

      (2)  OV L 139, 30.4.2004., 206. lpp.

      (3)  OV L 338, 22.12.2005., 27. lpp.

      PIELIKUMS
      Regulas (EK) Nr. 2074/2005 VI pielikumu groza šādi:

                  1)

                  VI pielikuma un I līdz VI sadaļas nosaukumus aizstāj ar šādiem:
                  “VESELĪBAS SERTIFIKĀTU UN DOKUMENTU PARAUGI NOTEIKTU DZĪVNIEKU IZCELSMES PRODUKTU IMPORTAM

                  I SADAĻA

                     I NODAĻA

                     VARŽU KĀJIŅAS UN GLIEMEŽI

                  Regulas (EK) Nr. 853/2004 6. panta 1. punkta d) apakšpunktā minētajiem veselības sertifikātiem varžu kājiņu un gliemežu importam jāatbilst paraugiem, kas minēti attiecīgi šā pielikuma I papildinājuma A un B daļā.

                     II NODAĻA

                     ŽELATĪNS

                  Neskarot citus īpašus Savienības tiesību aktus, jo īpaši tiesību aktus par transmisīvām sūkļveida encefalopātijām un hormoniem, Regulas (EK) Nr. 853/2004 6. panta 1. punkta d) apakšpunktā minētajiem veselības sertifikātiem želatīna un želatīna ražošanas izejvielu importam jāatbilst paraugiem, kas atrodami attiecīgi šā pielikuma II papildinājuma A un B daļā.

                     III NODAĻA

                     KOLAGĒNS

                  Neskarot citus īpašus Savienības tiesību aktus, jo īpaši tiesību aktus par transmisīvām sūkļveida encefalopātijām un hormoniem, Regulas (EK) Nr. 853/2004 6. panta 1. punkta d) apakšpunktā minētajiem veselības sertifikātiem kolagēna un kolagēna ražošanas izejvielu importam jāatbilst paraugiem, kas atrodami attiecīgi šā pielikuma II papildinājuma A un B daļā.

                     IV NODAĻA

                     ZVEJNIECĪBAS PRODUKTI

                  Regulas (EK) Nr. 853/2004 6. panta 1. punkta d) apakšpunktā minētajiem veselības sertifikātiem zvejniecības produktu importam jāatbilst paraugiem, kas atrodami šā pielikuma IV papildinājumā.

                     V NODAĻA

                     DZĪVAS GLIEMENES

                  Regulas (EK) Nr. 853/2004 6. panta 1. punkta d) apakšpunktā minētajiem veselības sertifikātiem dzīvu gliemeņu importam jāatbilst paraugiem, kas atrodami attiecīgi šā pielikuma V papildinājumā.

                     VI NODAĻA

                     MEDUS UN CITI BIŠKOPĪBAS PRODUKTI

                  Regulas (EK) Nr. 853/2004 6. panta 1. punkta d) apakšpunktā minētajam veselības sertifikātam medus un citu biškopības produktu importam jāatbilst paraugam, kas atrodams šā pielikuma VI papildinājumā.
                  II SADAĻA

                     PARAUGS DOKUMENTAM, KAS JĀPARAKSTA KAPTEINIM

                  Dokumentam, kurš jāparaksta kapteinim un ar kuru saskaņā ar Regulas (EK) Nr. 854/2004 15. panta 3. punktu gadījumos, kad zvejniecības produktus importē tieši no saldētājkuģa, var aizstāt dokumentus, kas prasīti saskaņā ar minētās regulas 14. pantu, jāatbilst dokumenta paraugam, kas iekļauts šā pielikuma VII papildinājumā.”;

                  2)

                  pievieno šādu VII papildinājumu:

                     “VI pielikuma VII papildinājums

                        PARAUGS DOKUMENTAM, KAS JĀPARAKSTA KAPTEINIM UN KO PIEVIENO IMPORTAM, JA SALDĒTUS ZVEJNIECĪBAS PRODUKTUS EIROPAS SAVIENĪBĀ IMPORTĒ TIEŠI NO SALDĒTĀJKUĢA